Title: +038=273.011-##001._07-Intra vask rustfritt stål HTH - FDV.pdf
La ikke vann eller annen væske tørke inn. Dette for å unngå at et grått belegg bygger seg opp på overflaten. Selv om rustfritt stål tåler hard behandling, vil det lett få riper av skarpe gjenstander. Når produktet er nytt vil dette synes godt, men etter en tids bruk vil det utjevnes uten at stålet mister sin glans. Bruk aldri skurepulver eller stålull på rustfritt stål. I tillegg til at det riper opp stålet vil stålull etterlate seg små partikler som kan utvikle seg til rustflekker som over tid kan angripe stålet. Kloroppløsninger må ikke være i kontakt med rustfritt stål over lengre tid. Sølvpuss setter flekker som ikke kan fjernes. Enkelte matvarer inneholder syrer eller andre stoffer som angriper rustfritt stål, dette gjelder for eksempel juice, salt, sennep, majones osv. Fjern omgående søl fra slike matvarer.